Държавен вестник, бр. 103, 2024 г., стр. 31

БРОЙ  103	
Д Ъ Р Ж А В Е Н  В Е С Т Н И К 	
СТР.  31   
1. отношение на диаметъра на отвора на 
блендата към вътрешния диаметър на тръбата 
преди блендата β = d/D;
2. число на Рейнолдс ReD – безразмерна 
величина, изразяваща отношението между 
инерционните сили и силите на триене в 
тръбата преди блендата;
3. коефициент на разхода C, определен за 
потока природен газ или пара, който показва 
отношението на действителния поток през 
концентричния отвор на блендата към тео­
ретичния поток;
4. коефициент на разширение ε, който отчи­
та свиваемостта на природния газ или парата.
Чл. 166. Разходомерите с променлив пад 
на налягане се използват за измерване на 
постоянен или много бавно променящ се във 
времето разход без пулсации при следните 
ограничения:
1. вътрешен диаметър на тръбата D от 
50 mm до 1000 mm;
2. диаметър на отвора d ≥ 12,5 mm;
3. отношение β на диаметрите от 0,1 до 0,75.
Чл. 167. Блендата е първичен измервателен 
преобразувател, представляващ тънка кръгла 
пластина с концентричен кръгъл отвор, която 
се характеризира със:
1. предна страна, означавана с главна буква 
А – страната на блендата, монтирана срещу 
посоката на протичане на потока, към която 
има по-високи изисквания за качество;
2. задна страна, означавана с главна буква 
В – страната на блендата, монтирана по посо­
ката на протичане на потока, към която има 
по-ниски изисквания за качество и с място 
за маркировка;
3. дебелина на блендата E;
4. концентричен отвор – кръгъл отвор с 
дебелина e, концентричен на кръглата бленда;
5. ъгъл на скосяване α на концентричния 
отвор;
6. преден ръб G и заден ръб H на кръглия 
отвор с дебелина e на бленда;
7. заден ръб I на отвора на бленда, на която 
дебелината E е по-голяма от дебелината на 
кръглия отвор e.
Чл. 168. (1) Изводите за диференциално 
налягане могат да бъдат отделни цилиндрич­
ни отвори или пръстеновидни отвори, които 
могат да бъдат изработени директно в стената 
на тръбата, във фланци или в носещ пръстен.
(2) Ъглови изводи за налягане и изводи на 
разстояние D и D/2 се използват за 0,10 ≤ β 
≤ 0,56 и ReD ≥ 5000 или за 0,56 < β ≤ 0,75 и 
ReD ≥ 16 000β2.
(3) Фланцови изводи за налягане се из­
ползват за ReD ≥ 5000 и ReD ≥ 170β2D, където 
D е в mm.
Чл. 169. Разходомерите с променлив пад 
на налягане и тяхната конструкция трябва да 
отговарят на изискванията на БДС EN ISO 
5167-1 и БДС EN ISO 5167-2.
Чл. 170. Разходомерите с променлив пад на 
налягане трябва да са конструирани и произ­
ведени от материали, които да са устойчиви на 
корозия и въздействие на различните газове 
или пара, които обикновено се транспортират 
или се внасят чрез някои от техните кондензати 
за периода, предвиден за тяхната употреба.
Чл. 171. (1) Разходомерите с променлив пад 
на налягане трябва да са конструирани, про­
изведени и монтирани така, че да осигуряват 
защита на метрологичните характеристики и 
да не позволяват промени, без да се нарушат 
знаците от проверка или защитните пломби.
(2) Конструкцията на разходомерите с про­
менлив пад на налягане трябва да осигурява:
1. места за поставяне на знаците от мет­
рологичен контрол;
2. защита на блендата от нерегламентиран 
демонтаж или изменение.
Чл. 172. (1) Конструкцията на блендата 
и предвиденият начин на монтаж трябва да 
осигуряват възможност за извършване на 
периодичен оглед и проверки за съответствие 
на блендата с изискванията на този раздел.
(2) Положението на блендата при мон­
таж трябва да е ясно определено от нейната 
конструкция или трябва да бъде схематично 
маркирано директно върху блендата.
Чл. 173. Блендата трябва да бъде изработе­
на от материал, устойчив на корозия и ерозия 
по отношение на протичащия природен газ 
или пара, на който е известен коефициентът на 
температурно разширение в работния обхват 
по температура на природния газ или парата.
Чл. 174. (1) Блендата трябва да е констру­
ирана и монтирана така, че да не е подложена 
на пластична или еластична деформация, пре­
дизвикана от пада на налягане на протичащия 
природен газ или пара, или тази деформация 
да е незначителна.
(2) Блендата трябва да е конструирана така, 
че да не изкривява равнината на предна страна 
А, когато блендата е монтирана в тръбата и 
диференциалното налягане е нула.
Чл. 175. Изискванията към блендата се 
отнасят само за частите, които са монтирани 
в тръбата.
Чл. 176. Частта от блендата с диаметър D, 
която се намира вътре в тръбата, трябва да 
бъде кръгла и центрирана спрямо оста на тръ­
бата, а предната и задната страна на блендата 
да са успоредни.
Чл. 177. Максималното отклонение на 
равнината на предната страна А на блендата 
трябва да е по-малко от 0,005(D-d)/2, т.е. на­
клонът на равнината на предната страна А 
на блендата трябва да е по-малък от 0,5 %.
Чл. 178. Грапавостта на предната страна А 
на блендата в частта с диаметър D, центрира­
на спрямо отвора на блендата с диаметър d, 
трябва да е Rα<10-4d.